kardosdrur/scandi-wiki huggingface dataset:
Slagge

Slagge er et restprodukt ved forbrænding eller smeltning af ting.

Ved smeltning af eksempelvis glas eller metal vil slagger være de urenheder der enten flyder ovenpå eller bundfældes når materialet smeltes.

Ved forbrænding er slagger de bestanddele der ikke kan brænde, eller hvis antændelsestemperatur ligger over den temperatur der er ved den givne forbrænding.

I mange henseender betragtes slagger som et affaldsprodukt, men ved korrekt håndtering og behandling kan mange typer slagger genbruges til forskellige formål. Blandt andet kan slagger fra forbrændingsanlæg bruges som en af bestanddelene i vejbelægning, hvis der ikke er forurening i som eksempelvis tungmetaller.

Sortering af slagger og slaggejern fra affaldsfyrede forbrændingsanlæg foregår ved hjælp af at et sorteringsanlæg. Herefter kan bl.a. jern bruges til genindvinding.[1].

Referencer 

Affald
Forbrænding
Katalog (tidsskrift)

KATALOG - Journal of Photography & Video er et engelsk/skandinavisk-sproget kunsttidsskrift for fotografi, video og mediekunst.

Udgivet af Museet for Fotokunst ved Brandts Klædefabrik i Odense fra 1988 indtil 2013 introducerede tidsskriftet specifikt museets skiftende udstillinger, men generelt præsenterede og formidlede det dansk og international fotobaseret kunst gennem essays, interviews, debat og anmeldelser. KATALOG udkom fire gange om året fra 1988 til 1997, herefter tre gange om året.

Med sammenlægningen i 2013 af Museet for Fotokunst med to andre odenseanske kunstinstitutioner bortfaldt støtten herfra, hvorefter tidsskriftets fortsatte udgivelse er blevet overtaget af Designkompagniet. Som uafhængigt tidsskrift har KATALOG nu udvidet sit interessefelt og har fokus på dansk/nordisk og international kamerabaseret kunst. Fra 2015 udkommer det to gange årligt i abonnement. I 2019 udkom 30-års jubilæumsudgaven som et dobbeltnummer.

Referencer

Eksterne henvisninger 
 

Tidsskrifter fra Danmark
East Village

East Village er en bydel på Manhattan i New York City.

East Villages grænser er ikke klart definerede, men er omtrent de følgende: til vest NoHo (omkring 3rd Avenue og Bowery), til øst East River, til syd Lower East Side (ved Houston Street) og til nord ved 14th Street.

East Village var tidligere et fattigt immigrant område, men blev i 1970'erne indtaget af unge punkere og kunstner-typer, som gjorde St. Marks Place til hovedgaden i kvarteret. Siden er der kun flyttet flere og flere kunstnere til området.
Selvmordskult

Selvmordskult er en sekt eller kult som ender med at begå Kollektivt selvmord.
Fx: Peoples Temple, Soltemplet’s Orden, og Heaven's Gate.

Religion
Selvmord
Legendernes tid

Legendernes tid (originaltitel Legends of the Fall) er en amerikansk film fra 1994, instrueret af Edward Zwick og med Brad Pitt, Anthony Hopkins, Julia Ormond og Aidan Quinn i hovedrollerne.

Handling 

Vi følger familien Ludlow i Montanas ødemark i tiden fra århundredeskiftet frem til 1960'erne. Oberst William Ludlow ser med afsky på regeringens behandling af indianerne og flytter med sine tre sønner Alfred, Samuel og den vilde, uberegnelige Tristan, så langt væk fra regeringshæren som muligt. De tre brødre er nærmest udadskillelige under hele deres opvækst og da den unge, idealistiske Samuel meget mod sin fars vilje melder sig som frivillig under 1. verdenskrig, følger de andre med. De vil leve og dø side om side. Men en dag præsenterer Samuel sin kommende hustru Susannah for familien. Fra den dag er de tre Ludlow-drenge ikke bare brødre. De er pludselig rivaler.

Eksterne henvisninger 
 

Amerikanske film fra 1994
Dramafilm fra USA
Westernfilm fra USA
Boston Legal

Boston Legal er en amerikansk TV-serie, som har vundet både Emmy og Golden Globe-priser. Den er skabt af David E. Kelley og er et spin-off af serien The Practice. Serien følger advokaten Alan Shore (James Spader) og hans kollegaer ved firmaet Crane, Poole & Schmidt. Serien inkluderer skuespillere som Candice Bergen og William Shatner. Serien startede 3. oktober 2004 i USA og i maj 2008 blev det annonceret af ABC at serien blev fornyet til en femte og sidste sæson. Seriens sidste afsnit kørte over skærmen 8. december 2008.

Kilder 

Amerikanske tv-serier fra 2000'erne
Emmy-vindere
Legal
Tv-programmer fra American Broadcasting Company
Peter Boyle

Peter Boyle (født 18. oktober 1935, død 12. december 2006) var en amerikansk skuespiller. Før Boyle bestemte sig for at blive skuespiller var han munk ved "the Christian Brothers order". Han var bedst kendt for sin rolle som "Frank Barone" i TV-serien Alle elsker Raymond, og for sine filmroller i Frankenstein junior (1974), Taxi Driver (1976) og Monster Ball (2001).

Boyle var bosat i New York, og efterlod sig de to døtre Lucy og Amy, og konen Loraine Alterman Boyle. Han var anerkendt både for komiske og dramatiske roller, og vandt en Emmy-pris i 1996.

Eksterne henvisninger 

 

Skuespillere fra Pennsylvania
Emmy-vindere
Edie Falco

Edie Falco (født 5. juli 1963) er en prisbelønnet amerikansk skuespiller. Hun er mest kendt for rollen som Carmela Soprano i TV-serien The Sopranos og for rollen som Diane Wittlesey i serien Oz.

Falco har vundet tre Emmy-priser og to Golden Globe for sin rolle i Sopranos.

Eksterne henvisninger 

 

Tv-skuespillere fra USA
Emmy-vindere
Refleks (flertydig)

Reflex har flere betydninger:

 Refleks – om det biologiske fænomen at en stimulans fremtvinger en reaktion
 Refleks (lys) – om lys der afbøjes i prismer og når det rammer blanke flader
 Refleks (radioprogram) – Radioavisens ugemagasin – et P1-radioprogram som blev sendt fra 1989 til 2005.

Reflekser er også en betegnelse for indlægning af nuanceforskelle i hårfarvning.
Refleks (lys)

En refleks er et fænomen, hvor lys genspejles eller afbøjes i en genstand, eller det er betegnelsen for en genstand, hvis formål er at tilbagekaste lyset.

En refleksion kan forekomme ved, at lys skinner på en blank overflade såsom stillestående vand, glas, lak eller andet. Alternativt kan et trekantet prisme reflektere ved, at lyset falder ind gennem en flade og tilbagekastes indvendigt i prismets to skråtstående flader hvorefter det igen forlader prismet gennem indgangsfladen. Denne teknik bruges normalt til afmærkningsreflekser, fordi lyset tilbagekastes i samme retning, som det kom fra uanset vinkel. Det kaldes også en retrorefleks (eller retrofleks). Også paraboler kan reflektere lys, men her vil lyset samles i eller spredes fra et brændpunkt. Denne teknik bruges blandt andet i lygter.

Reflekser på trafikanter 

Brug af reflekser på tøjet, når man bevæger sig udendørs efter solnedgang, er ikke påbudt ved lov i Danmark. Det tilrådes imidlertid, dersom det ifølge Rådet For Sikker Trafik kan reducere risikoen for færdselsuheld 85%. Trygfonden råder i øvrigt til at man sammen med reflekser også bærer pangfarvet tøj, da stærke farver alene kan formindske risikoen for uheld i trafikken med op til 48%.

Godkendte reflekser til tøj 
Lysrefleksionen varierer i forhold til det formål reflekser er produceret. Færdselsstyrelsen anbefaler en minimumssynlighed til privatpersoner på 140 meter og nævner følgende godkendelsesbetegnelser udover CE-mærkning, som bør være gennemgående:
 EN 13356: Beskyttelsesbeklædning – synligt tilbehør til ikke-arbejdsmæssig brug (personreflekser).
 EN 1150: Beskyttelsesbeklædning – synlig beklædning til ikke-arbejdsmæssig brug. Ses ofte som trafikvest, løbejakke eller tilsvarende beklædning med udbredt brug af reflekser/fluorescerende materiale.

Henvisninger 

Lys
Fysik
Katalog (flertydig)

Katalog har flere betydninger:

 Katalog – en fortegnelse over eksempelvis varegrupper og andet
 Katalog (tidsskrift) – et tidsskrift
Spøgelsespatient

Spøgelsespatienter er borgere, der mod alle regler ikke er tilknyttet en praktiserende læge, fordi der ikke er ledige læger i deres lokalområde.

Ekstern henvisning
"Privathospitalerne vil blomstre i Danmark i 2017", artikel af Ole Felsby i Dagens Medicin, 29. november.2007

Sundhedsvæsen
Patientsikkerhed
New Radicals

New Radicals var en amerikansk musikgruppe der blev dannet i 1997, og allerede opløst i 1999. Gruppen stod bag 1999-hittet "You Get What You Give". Gruppen var kendt for sine ret venstre-ekstremistiske meninger i deres tekster. I deres største hit langede de meget ud efter liberalister. Gregg Alexander var både sanger og sangskriver i gruppen.

Musikgrupper fra USA
David Yates

David Yates (født 30. november 1963 i St. Helens, Merseyside) er en england filminstruktør og -producer. Han er kendt for at have instrueret Harry Potter−filmene Harry Potter og Fønixordenen, Harry Potter og Halvblodsprinsen, Harry Potter og Dødsregalierne - del 1 og del 2, Fantastiske Skabninger og hvor man finder dem, Fantastiske Skabninger og Grindelwalds forbrydelser

Før dette arbejdede han for det meste med filmprojekter hos BBC. Han fik Emmy-prisen som bedste instruktør for Pigen i cafeen i 2005.

Udvalgt filmografi

Referencer

Eksterne henvisninger 

 
 Yates på www.filmlondon.org 

Filminstruktører fra Storbritannien
Emmy-vindere
Marine

En marine (også kaldet en flåde eller i Danmark Søværnet) er en nations sømilitære værn. De fleste stater med en kystlinje har en marine. Marinen er ofte yderst forskellig fra hæren og luftvåbnet hvad angår organisering, uniformer og traditioner. Marinepersonel har traditionelt båret marineblå uniformer i vintersæsonen og hvide uniformer i sommersæsonen. I modsætning til hærens og luftvåbnets uniformer er marineuniformer som regel signifikant forskellige mellem officerer og personel på manuelt niveau. I moderne tider har uniformerne dog mange steder antaget en mere praktisk form, således at den daglige uniform ligner hinanden på tværs af graderne.

En moderne marine benytter typisk en kombination af krigsskibe, både og ubåde – foruden luftfartøjer som opererer fra hangarskibe, konventionelle krigsskibe eller fra land.

På land kan en marine råde over flådebaser, kystforter, skoler og radaranlæg.

Nogen mariner råder over marineinfanteri som er specialiseret i amfibiekrigsførelse eller nærforsvar af skibe.

Nationale mariner 

 : Armada de la República Argentina
 : Søværnet
 : Suomen merivoimat
 : Marine nationale 
 : Koninklijke Marine
 : Heyl Ha'Yam  
 : Sjøforsvaret 
 : Royal Navy
 : Svenska marinen 
 : Deutsche Marine
 : United States Navy

Historiske mariner
  Italien 1861-1946: Règia Marina 
  Nazityskland 1935-45: Kriegsmarine
  Østtyskland 1956-1990: Volksmarine

Eksterne henvisninger 

Flåder
Pernille Kløvedal

Pernille Kløvedal er et navn, der bæres af
 Pernille Kløvedal Helweg (født 1946) – grafiker og forfatter
 Pernille Kløvedal Nørgaard (født 1953) – sygeplejerske og forfatter

Begge tog navnet Kløvedal, da de boede i kollektivet Maos Lyst.
The Endless

The Endless (dansk: De Uendelige) er en gruppe fiktive skabninger, der besidder mægtige kræfter eller aspekter af universet i DC Comics' tegneserie The Sandman af Neil Gaiman. De har eksisteret siden tidernes morgen og regnes for de mest kraftfulde skabninger i "Sandman"-universet. Dream er hovedprotagonisten i serierne, men alle De Endeløse spiller en større rolle.

Skabninger i The Endless 
 Destiny
 Death
 Dream
 Destruction
 Desire
 Despair 
 Delirium
Hadi Ka-koush

Hadi Ka-koush (født 7. juli 1983) er en dansk skuespiller og popmusiker og bedst kendt som den ene halvdel i Adam & Noah, som han laver sammen med Joel Hyrland.
I 2022 overtog han rollen som vært på Natholdet fra Anders Breinholt.

Baggrund  
Hadi Ka-koush kom med sin familie til Danmark i 1989. Han voksede op i Brejning på Vejle-egnen og har en egyptisk mor og palæstinensisk far. I 2006 flyttede han til København.

Karriere 
I 2007 lagde Ka-koush stemme til dukkefiguren Hassan i voksen-julekalenderen Yallahrup Færgeby.
Han læste på Statens Teaterskole,
og havde sin afgangsforestilling i 2010. Siden har han medvirket i forestillingerne Ondt Blod og Nordkraft, der gav ham Reumerts Talentpris, samt Jeg ringer mine brødre på Betty Nansen Teatret.
Før teaterskolen spillede han med i musicals og indgik i popgruppen Lagix.
Love You, duoens popcover af den egyptiske sang Ahwak fra 1957, havde rimelig succes i Danmark og Mellemøsten i 2013.

I 2015 kom han frem som den ene halvdel i Adam & Noah, de to karakterer har medvirket mange steder, men er bedst kendt fra Facebook hvor de fik stor succes.

I 2023 deltog han i sæson 7 af Stormester, hvilket han vandt.

Filmografi

Tv-serier

Film 

Derudover har Hadi Ka-koush siden 2012 medvirket i Adam & Noah.

Referencer

Eksterne henvisninger 
 
 

Skuespillere fra Danmark
Musikere fra Danmark
Personer fra Abu Dhabi
Pernille Kløvedal Helweg

Pernille Elizabeth Kløvedal Helweg (født 26. januar 1946) er en dansk billedkunstner og forfatter.

Eksterne henvisninger 
 
 

Kunstnere fra Danmark
Personer i Kraks Blå Bog
Erik Nørgaard

Erik Nørgaard Lykke (26. juli 1929 i Sorø - 8. september 2013) var en dansk journalist og forfatter.

Nørgaard var journalist ved Viborg Venstreblad, Randers Amtstidende og Fyens Venstreblad 1946–50, Information 1952–63 og Politiken 1963–70. I 1968 modtog han Cavlingprisen for sine dybtgående reportager om retsmaskineriet og sin humanistiske indstilling til de personer, som indfanges af dette maskineri.

I september 1970 modtog han PH-prisen på baggrund af en artikelserie om forholdene i danske fængsler. Begrundelsen lød "for hans stædige journalistiske indsats til fordel for samfundets svageste, hans kamp mod politiets og retsmaskineriets mekaniske arbejdsgang og ikke mindst hans seneste energiske forsøg på at rejse forståelse for en humanisering af vore fængsler og forvaringsinstitutioner".

Efter 1970 arbejdede han som freelance-journalist, afbrudt af periodiske ansættelser ved Danmark Radio. 

Nørgaards journalistik i 1960'erne var særpræget ved, at han havde et tæt samarbejde med forsvarsadvokater, blandt andre Jørgen Jacobsen i den såkaldte Mona-sag. 
Som en af de få af datidens journalister fik han lov til at blande reportage og kommentar.

Mogens Meilby skrev i 2001, at "Erik Nørgaard er måske den danske journalist, der i det 20. århundrede med sin journalistik har været årsag til de fleste ændringer i love og regler". 

Nørgaard har skrevet over 50 bøger. En række af hans artikler er samlet og kommenteret i bogen Journalist på rettens vej. Af hans erindringsbøger handler Gyldne tider om tiden hos Information, og Ringen sluttet om tiden hos Politiken.

Delvis bibliografi 
 Jazz, guldfeber og farlige damer (1965)
 Med kærlig hilsen: det erotiske postkort (1968)
 Hvem myrdede Mona (1972). Om Mona-sagen.
 Drømmen om kærlighedens glæder (1972)
 Generalens fald : striden mellem den civile og militære modstandsbevægelse under besættelsen. Bind 1 : Forræderiet mod sabotørerne (1973)
 Generalens fald : striden mellem den civile og militære modstandsbevægelse under besættelsen. Bind 2 : Processen mod Land og Folk (1973)
 Generalens fald : striden mellem den civile og militære modstandsbevægelse under besættelsen. Bind 3 : Mordet på løjtnant Skov (1974)
 Nogen kalder os glædespiger (fotografier af Jesper Høm) (1975)
 Partisanen Jesus (1975).
 Hvem var Jesus (1977). 
 Mordet på stranden (1979). Fiktion
 Død på en varm onsdag (1979). Fiktion 
 Truslen om krig. Komintern, Folkefront og 5. kolonne. Fra Hitlers magtovertagelse til den spanske borgerkrig. (1985) Bogan. Om Sherman-Mink-sagen.
 Hvad enhver kvinde bør vide (1985)
 Smertens vellyst (1985)
 Da bedstemor gik i vandet (1987). Om badelivets historie.
 Franske postkort (1989)
 Den smukke husassistent (1990)
 Hvordan får jeg fat i en mand? (2001)
 Hvordan får jeg fat i en dame? (2001)

Henvisning

Eksterne henvisninger 
 

Faglitterære forfattere fra Danmark
Journalister ved Dagbladet Information
Journalister ved Politiken
Ansatte i DR
Personer i Kraks Blå Bog (afdøde)
Dansksprogede forfattere fra Danmark
Cavlingprismodtagere
Modtagere af Kristian Dahls Mindelegat
Deichmanske bibliotek

Deichmanske bibliotek er Oslo kommunes bibliotek, Norges største folkebibliotek og et af de ældste biblioteker i Norge. Det blev grundlagt i 1785 i Oslo. Grundlaget var Carl Deichmans bogsamling, foræret som testamentarisk gave. Biblioteket åbnede den 12. januar 1785. 

Biblioteket var helt fra begyndelsen åbent for alle byens borgere, og de ældste låneprotokoller viser at det blev benyttet hyppigt. Eftersom bibliotekaren Jacob Rosted også var rektor ved Katedralskolen, blev det i 1802 bestemt at samlingen skulle flyttes til skolebygningen og stilles op sammen med skolens bibliotek. 

Deichmanske bibliotek blev stående som en del af skolebiblioteket frem til midten af det nittende århundrede, indtil det fik egne lokaler. Det fik også sin egen bibliotekar, Gerhard Magnus.  

Under Haakon Nyhuus var Deichmanske bibliotek ledende i Norden. Bygningen på Hammersborg i nyklassisk stil, der i dag befinder sig på hovedbiblioteket blev færdiggjort i 1933.

I 2001 blev der offentliggjort en vedtagelse i Oslo kommune om et nyt hovedbibliotek på Vestbanen.
I 2007 underskrev Oslo kommune og Statsbygg en kontrakt for overdragelse af kulturskødet på Vestbanen, og byggeriet gik i gang i 2009.

Det nye bibliotek åbnede sine døre den 18. juni 2020 - lettere forsinket på grund af COVID-19 - og blev kåret som verdens bedste offentlige bibliotek i 2021.

Litteratur
Nils Johan Ringdal. By, bok og borger : Deichmanske bibliotek gjennom 200 år (1985) 
Ernst Bjerke. Bibliotheca scholæ osloensis (2002). (om Katedralskolens bibliotek)

Eksterne henvisninger

 
Søg i Bibliotekets kataloger 
Hjemmeside Deichmanske bibliotek 

Bygninger, konstruktioner og anlæg i Oslo
Kultur i Oslo
Biblioteker i Norge
Etableret i 1785
Halberstadt

Halberstadt er Kreisstadt i Landkreis Harz i den tyske delstat Sachsen-Anhalt. Det er den femtestørste by i Sachsen-Anhalt og ligger i det nordlige Harzvorland.
 
Halberstadt ligger ca. 20 km nordøst for Mittelgebirgene Harzen ved floderne Holtemme Goldbach. I den nordlige del af byen ligger højdedraget Huy, mod øst ligger landskabet Magdeburger Börde og mod syd Spiegelsberge, Thekenberge og Klusberge.

Eksterne henvisninger 

Harzen
Hanse
Morderisk bedrag

Morderisk bedrag (originaltitel Deception Point) er anden romanudgivelse af den omstridte succesforfatter Dan Brown. Bogen blev oprindeligt udgivet i 2001.

Handling 

Morderisk bedrag handler om en kvinde ved navn Rachel Sexton. Hun arbejder hos NRO (USAs center for rumbaseret efterretningsvirksomhed). 

Man møder hende for første gang på en restaurant i Washington D.C.. Her spiser hun morgenmad med sin far Senator Sedgewick Sexton, som hun ikke har et særlig godt forhold til.  Kort efter afslutningen af denne morgenmad bliver Rachel kaldt på arbejde af sin chef William Pickering. Hun får at vide, at hun skal over og tale med USA's præsident om en sag, som hendes chef ikke en gang kender til. 

Præsidenten fortæller, at hun skal rejse til Arktis for at undersøge en meteorit, som NASA har fundet. Dette er en stor sensation, da NASA havde haft en del dårlig omtale i nyhederne, bl.a. på grund af forkerte udregninger, som havde ført til nedstyrtninger af satellitter. Dette havde Senator Sedgewick Sexton gjort til sin mærkesag, fordi den amerikanske befolkning havde taget godt imod den. Den var hans private assistent Gabriella, der havde foreslået ham denne kampagne. Udover at være hans assistent, havde Gabriella haft sex på hans kontor, en fejltagelse som viser sig at have fatale konsekvenser. 

Da Rachel kommer til Arktis, møder hun fire uafhængige forskere, udover alle de NASA-ansatte. De fire forskere ved navn Norah, Corky, Mike og Ming. De fortæller hende om meteoritten og viser hende et stykke af den, hvor hun kan se, at den indeholder fossiler fra noget, der ligner en kæmpe lus. I første omgang validerer alle fire forskere meteoritten. Dette er en kæmpe succes for NASA, men også for præsidenten, da han muligvis kan vinde valget på grund af denne opdagelse. Men beviserne begynder at hobe sig mod meteoritten. 

På samme tid bliver det også farligere at være uafhængig forsker. En helt specielt deltastyrke begynder at jagte den lille gruppe, og de når også at dræbe Ming og Norah. Corky, Mike og Rachel er også meget tæt på at blive dræbt flere gange. Til sidst ser Rachel ingen anden udvej end at sende sine beviser til sin far, som med sikkerhed vil bruge dem sin valgkamp. Men da Rachel finder ud af, at det er William Pickering, der står bag hele dette svindelnummer, skifter hun mening. William har nemlig fundet på denne løgn for at undgå, at rumforskningen i USA skulle blive privatiseret. Han vidste nemlig, at hvis Senator Sedgewick Sexton blev præsident, ville han privatisere rumforskning med det samme. Så Rachel skynder sig tilbage til Washington for at stoppe hans pressekonference. 

I mellemtiden har Gabriella fundet ud af at Sedgewick Sexton har modtager kæmpe pengesummer fra private rumforskningsinstitutter. Hun kan ikke leve med at Sedgewick har løjet for hende. Så da Sedgewick på skal til at offentliggøre sine beviser mod meteoritten, når Gabriella at bytte hans beviser, ud med billederne af hende om ham under deres samleje. Så i stedet for at afsløre den falske meteroit, afslører han sin egen sex-skandale.

Bøger af Dan Brown
Romaner fra USA
Litteratur i 2001
Flemming Bonne

Flemming Bonne Hansen (24. september 1944 i Nakskov – 10. september 2010) var en dansk maskinarbejder, politiker og tidligere borgmester for Nakskov Kommune. Han repræsenterede Socialistisk Folkeparti i Folketinget fra 13. november 2007 til sin død, valgt for Socialistisk Folkeparti i Lollandkredsen (Sjællands Storkreds).

Han var partiets ordfører i sager vedrørende kommunalpolitik.

Flemming Bonne Hansen blev født den 24. september 1944 i Nakskov og var søn af politiassistent Hans Åge Hansen og telefonistinde Alice Marie Hansen. Han var gift med Hanne. Parret havde to voksne børn, Tina og Claus.

Folkeskole, Nakskov, 1951 – 1959, Mesterlære som maskinarbejder, Thrige Titan, 1959 – 1963, Fagbevægelsens interne uddannelser, Dansk Metal, Beskæftigelseskonsulent, Nakskov Kommune fra 1978 til 1997.

Medlem af Storstrøms Amtsråd 1978-1982. Medlem af Nakskov Byråd 1982-2006. Medlem af bestyrelsen for Kommuneforeningen Storstrøms Amt 1998-2005. Borgmester i Nakskov Kommune 1998-2006. Formand for bestyrelsen for Nakskov Erhvervsfond 1998-2007. Medlem af bestyrelsen for det fælleskommunale affaldsselskab I/S Refa 1998-2007. Næstformand SEAS-NVE Transmission A/S fra 2000-2007. Formand for bestyrelsen for Baltic Sea Solution Erhvervsdrivende Fond 2004-2006. Formand for bestyrelsen for Lolland Energi Holding A/S 2005-2007. Formand for bestyrelsen for Nakskov EL-Net A/S 2005-2007. Medlem af bestyrelsen for Miljølaboratoriet 2006-2007. Medlem for bestyrelsen for Nakskov Energiservice A/S. Medlem af Kommunernes Kontaktråd i Region Sjælland. Anden næstformand i Det Regionale Beskæftigelsesråd Sjælland/Hovedstaden.

Referencer

Eksterne kilder 
 
 
 Kend Din Kandidat | TV 2 om Flemming Bonne Hansen

Tidligere folketingsmedlemmer fra SF
Folketingsmedlemmer i 2000'erne
Personer fra Nakskov
Folketingsmedlemmer i 2010'erne
Borgmestre fra SF
Tower Hill

Tower Hill er et bakkedrag nordvest for Tower of London, umiddelbart udenfor bygrænsen til City of London.

Offentlig henrettelse af højt profilerede kriminelle har tidligere foregået her.

Blandt de henrettede er:
 Edward Stafford, 3rd Duke of Buckingham – 1521
 John Fisher – 1535
 Thomas More – 1535
 Guilford Dudley – 1554
 Anthony Babington – 1586
 Mervyn Tuchet, otherwise Audley, 2nd Earl of Castlehaven – 1631
 William Laud – 1645
 Henry Vane the Younger – 1662
 James Crofts (Scott), 1st Duke of Monmouth – 1685
 William Boyd, 4th Earl of Kilmarnock – 1746
 Robert Boyd of Clan Boyd 1746
 Simon Fraser, Lord Lovat – 1747

Eksterne henvisninger 

Londons historie
Tower Hamlets